**Memòria anual ACAT 2017 fins al març 2018**

11.02. 2017

Assemblea general ordinària XXX de l’ACAT. Entra a formar part de la Junta la Dolors Ribas, que exercirà el càrrec de secretària.

10-12 .03.2017

En Joan Soler, vicepresident, i l’Emili Chalaux, president, assisteixen a Roma a les Trobades d’ACAT europees.

18.03. 2017

Membres de l’ACAT assisteixen a una xerrada sobre els problemes de familiars de presos que estan en presons molt allunyats del seu lloc de residència, organitzada per la Xarxa Anti-repressió de Familiars de Detinguts.

03.05.2017

Membres de l’ACAT participen en una pregària ecumènica a Sant Felip Neri de Gràcia.

04.05.2017

Xerrada de M. Elena Alfaro, directora general de la Fundació ARED per a la Reinserció de persones privades de llibertat, al Casal Loiola de Barcelona.

21.05.2017

El grup Germanor, del casal Loiola, convida Emili Chalaux per tal que expliqui als seus membres la feina que fa l’ACAT.

23.05.2017

Membres de l’ACAT assisteixen a una xerrada sobre “Les armes no eduquen, les armes maten” organitzada per l’USTEC (Unio Sindical de Treballadors/es de l’Ensenyament de Catalunya).

28.05.2017

El president i la secretària de l’ACAT visiten a la presó de Quatre Camins un pres mantingut dins el règim DERT (departament especial de règim tancat) des del mes de novembre de l’any passat.

12.06.2017

Xerrada sobre la Detenció preventiva abusiva a l’Àfrica, a càrrec d’Eugène Diatta, expresident d’ACAT Senegal i d’Emili Chalaux, president de la nostra ACAT.

14.06.2017

El president de l’ACAT assisteix a la reunió de la Coordinadora Catalana contra la Tortura, que lluita per reduir el temps d’estada en el DERT a un màxim de 15 dies, tal com recomana el dret internacional.

17.06.2017

Membres de l’ACAT participen en la concentració que, sota el lema “Obrim fronteres” es fa a la Plaça de Sant Jaume, de Barcelona, per recordar el dia Mundial de les Persones refugiades.

20.06.2017

Com ja és tradició, fem una Pregària ecumènica dins el marc del rés de vespres de la comunitat benedictina de Sant Pere de les Puel·les, de Barcelona, per cloure les activitats de l’ACAT d’aquest curs.

12.07.2017

El Casal Loiola, juntament amb l’ACAT, organitza una trobada amb Grégoire Ahongbonon (Benín, 1953). El fundador de l’Associació Saint Camille de Lellis dedicada a l’atenció de malalts mentals d’Àfrica, parla d’un tema punyent: “La veu dels oblidats”.

15.09.2017

Alliberament de l’activista basca Nekane Txapartegui a Suïssa, on havia fugit després de ser torturada. L’estat espanyol en va demanar l’extradició; la nostra ACAT, a petició de l’ACAT-Suïssa, va demanar la no-extradició, argumentant el risc seriós de tortura.

30.10.2017

Assistència de membres de l’ACAT al Casal Loiola, on té lloc una xerrada, d’AFATRAC associació de familiars afectats per trastorns de conducta; l’activitat ha estat promoguda per uns 80 socis, pares i mares d’un fill amb alteració greu de comportament.

20.11.2017

El Casal Loiola, juntament amb l’ACAT, organitza una xerrada per donar veu a l’associació EGUEIRO, que té la Creu de Sant Jordi 2015; en la xerrada, van explicar el seu treball durant 30 anys en el tractament de drogodependències, en l’aplicació de Mesures Penals Alternatives (M.P.A.)

-----

26.02. 2018

Xerrada organitzada conjuntament pel Casal Loiola i l´ACAT, “Drets humans a la presó”, en què van intervenir Jesús Roy, mercedari i membre de la Pastoral Penitenciària, Josep Mª Fabró, capellà al Centre penitenciari Brians 2, i Enric Cancio, educador de Serveis Penitenciaris.